ദിവ്യൻ എന്ന വാക്കു രൂപാന്തരം പ്രാപിച്ചാണു തീയൻ ആയി മാറിയത്. നിരവധി തോറ്റം പാട്ടുകളിൽ ഇക്കാര്യം സൂചിപ്പിച്ചിരിക്കുന്നു. തീയരുമായി ബന്ധപ്പെട്ട പ്രമുഖ തെയ്യമായ കതിവനൂർ വീരന്റെ തോറ്റം‌പാട്ടിൽ പറഞ്ഞിരിക്കുന്നത്,
<poem>
"അറുതിവരുവത്തിന് മറുതലകളൊടുപൊരുവതിനു"
"ചെന്നു രണ്ടാമതും പോർവ്വിളിച്ചീടിനാൻ..."
"അരികളുടെ പടനടുവിലൊരുവനധിധീരനായ്‌"
"മുന്നം മങ്ങാട്ടൊരേടത്തൊരു നഗരിയതിൽ"
"ദിവ്യവംശത്തിൽ ജാതനായ്..."
</poem>
കതിവനൂർ വീരൻ ദിവ്യവംശത്തിൽ ജാതനായി എന്നാണിവിടെ വ്യക്തമാക്കുന്നത്. ഇതേ തോറ്റം‌പാട്ടിൽ കതിവനൂർ വീരന്റെ പിതാവായ കുമരച്ചൻ ഒരു ദിവ്യവംശാധിപൻ എന്നാണ് വിശേഷിപ്പിക്കുന്നത്‌. തീയരുടെ ഉത്പത്തിയെ കുറിക്കുന്ന ശൗണ്ഡികോൽപത്തിയിലും തീയ്യരെ ദിവ്യരെന്ന് സംബോധന ചെയ്യുന്നു. വിഷ്ണുമൂർത്തി തെയ്യത്തിന്റെ തോറ്റം‌പാട്ടിലും ദിവ്യനെന്നു വിശേഷിപ്പിച്ചിരിക്കുന്നതിപ്രകാരമാണ്,
<poem>
"ദിവ്യനതാം പാലന്തായി കണ്ണന്റെ കരത്താൽ"
"പൂജ കലശം കയ്യേറ്റു വസിച്ചരുളിന പരദേവതേ കൈതൊഴുന്നേൻ..."
</poem>
ചീറുംബ ഭഗവതി അടക്കം മറ്റു ചില തോറ്റം പാട്ടുകളിലും കുലമഹിമയെ പറ്റിപറയുന്ന സ്ഥലങ്ങളിൽ ദിവ്യകുലജാതരാണിവരെന്നു വ്യക്തമാക്കുന്നുണ്ട്.

തറ
കഴകങ്ങൾ
പേരിനു പിന്നിൽ
തറവാട്